OΙ ΑΝΑΚΑΛΥΨΕΙΣ (σελίδες 110,111,112)

Ποια ήταν τα αίτια των Ανακαλύψεων;

1. Ήδη από το τέλος του μεσαίωνα ευρωπαίοι έμποροι, όπως ο βενετός Μάρκο Πόλο, αναζητούσαν χρυσό, καρυκεύματα και αρώματα στην Ανατολή ακολουθώντας το **δρόμο του μεταξιού.** Επειδή όμως οι δρόμοι για την Ανατολή έκλεισαν από τους Οθωμανούς κατά το 15ο αι., οι Ευρωπαίοι αναγκάστηκαν να προσπαθήσουν να φτάσουν στις αγορές της Ανατολής από τη θάλασσα.
2. Οι ευρωπαίοι ηγεμόνες είχαν φιλοδοξίες και ανταγωνισμούς μεταξύ τους.
3. Η Εκκλησία ήθελε να διαδόσει τον Χριστιανισμό σε νέους τόπους
4. Οι άνθρωποι πάντα είχαν την ανάγκη να μαθαίνουν καινούργια πράγματα.
5. Τα τεχνικά μέσα που έκαναν πιο εύκολα τα ταξίδια ήδη από τον 13ο αιώνα: η **πυξίδα,** ο **αστρολάβος** (όργανο προσδιορισμού του γεωγραφικού πλάτους με βάση την παρατήρηση των άστρων), και οι **πορτολάνοι** (ναυτικοί χάρτες). Παράλληλα, ένας νέος τύπος πλοίου, η **καραβέλα,** συνδύαζε χωρητικότητα, ταχύτητα και ασφάλεια.
6. Η αντίληψη για τη σφαιρικότητα της γης κέρδιζε συνεχώς έδαφος

Ποιοι ήταν οι σπουδαιότεροι εξερευνητές;

1. Ο **Βάσκο ντε Γκάμα:** έκανε το γύρο όλόκληρης της Αφρικής και έφθασε το 1498 στις Ινδίες.
2. Ο **Χριστόφορος Κολόμβος** στην υπηρεσία του βασιλιά της Ισπανίας, επιχείρησε να φθάσει στην Ασία πλέοντας δυτικά. Κατά τη διάρκεια των τεσσάρων ταξιδιών του (1492-1504) ανακάλυψε νησιά και ηπειρωτικές περιοχές της κεντρικής Αμερικής. Ο ίδιος όμως πίστευε ότι είχε φτάσει στις Ινδίες.
3. Ο **Φερδινάνδος Μαγγελάνος,** Πορτογάλος στην υπηρεσία του βασιλιά της Ισπανίας, έκανε τον πρώτο περίπλου της γης από το (1480-1521) και έτσι αποδείχθηκε για πρώτη φορά ότι η γη είναι σφαιρική.

Πώς αντιμετώπισαν οι Πορτογάλοι και οι Ισπανοί τους ιθαγενείς της Αμερικής;

 Οι Πορτογάλοι και οι Ισπανοί κατέκτησαν με τη βία τις περιοχές που ανακάλυψαν, φέρθηκαν πάνθρωπα στους ιθαγενείς κατοίκους της κεντρικής και νότιας Αμερικής και κατέστρεψαν τους πολιτισμούς που υπήρχαν εκεί.

Τι ήταν η Συνθήκη της Τορντεζίλας;

 Ήταν η συνθήκη με την οποία το 1494 Ισπανοί και Πορτογάλοι μοίρασαν μεταξύ τους τις περιοχές που είχαν κατακτήσει στη νότια και την κεντρική Αμερική. Έτσι η Ισπανία και η Πορτογαλία έγιναν δύο πανίσχυρες αποικιακές αυτοκρτορίες.

Αργότερα, βέβαια, και άλλα κράτη (Αγγλία, Γαλλία, Ολλανδία) διεκδίκησαν μερίδιο από τις αποικίες κι έτσι άρχισαν να υπάρχουν μεταξύ τους ανταγωνισμοί και συγκρούσεις.

 Ποιες ήταν οι συνέπειες των Ανακαλύψεων;

Α) για την Ευρώπη

1. Το κέντρο της ευρωπαϊκής οικονομίας μετατοπίστηκε από τη Μεσόγειο, που ήταν πριν, στον Ατλαντικό και τη Βόρεια Θάλασσα. Τώρα νέα λιμάνια, όπως της Σεβίλλης (Ισπανία) και της Λισσαβόνας (Πορτογαλία) απέκτησαν μεγαλύτερη οικονομική σπουδαιότητα από εκείνα της Βενετίας και της Γένουας (Ιταλία).
2. Στην Ευρώπη εισήχθησαν μεγάλες ποσότητες από χρυσό και ασήμι και αυτό δημιούργησε νέες οικονομικές δραστηριότητες, όπως εμπορικές και τραπεζικές. Από αυτές επωφελήθηκε περισσότερο μια νέα κοινωνική τάξη, η **αστική**.
3. Η γνωριμία με νέους πολιτισμούς άρχισε να κλονίζει τις προκαταλήψεις του παρελθόντος και άλλαξε τον τρόπο που σκέφτονταν οι άνθρωποι.
4. Παράλληλα το κλίμα της εποχής ευνόησε την ανάπτυξη πολλών επιστημονικών κλάδων, όπως της γεωγραφίας, της αστρονομίας, της ζωολογίας, της βοτανικής και άλλων.

Β) για τις Νέες Χώρες

Για τους λαούς των νέων χωρών οι επιπτώσεις των Ανακαλύψεων ήταν αρνητικές.

1. Οι Ευρωπαίοι εκμεταλλεύτηκαν εντατικά τις πηγές πλούτου των νέων χωρών σε βάρος των ιθαγενών και επέβαλαν την αρχή των άνισων ανταλλαγών.
2. Συγχρόνως θεώρησαν τους ιθαγενείς ως κατώτερους και πίστευαν ότι είναι νόμιμο να τους εκμεταλλεύονται.
3. Η πολιτική αυτή κληροδότησε πολλαπλά προβλήματα στον κόσμο, όπως ήταν η δουλεία, η αποικιοκρατία (κάποια ισχυρά κράτη κατακτούσαν περιοχές και τις μετέτρεπαν σε αποικίες στις οποίες είχαν απόλυτη εξουσία) , η υπανάπτυξη και η φτώχεια των τρίτων χωρών. Αυτά τα προβλήματα μας απασχολούν μέχρι σήμερα.

|  |  |
| --- | --- |
|  |   |